Source: http://ets.adlerka.sk/index.php?k=normy&pk=211
Timestamp: 2019-01-24 04:45:38+00:00
Document Index: 15036332

Matched Legal Cases: ['§24', '§21', '§22', '§23', '§24', '§24', '§24', '§ 24']

|Vyhláška č. 508/09 Z.z. >>|Zhrnutie|Testové otázky|
Legislativa -> Zhrnutie
Zhrnutie - Legislatíva
Elektrické zariadenia rozdeľujeme do skupín A, B, C podľa miery ohrozenia.
Skupiny A, B sú elektrické zariadenia s vyššou mierou ohrozenia, skupina C sú elektrické zariadenia s nižšou mierou ohrozenia.
Vyhradené elektrické zariadenia sú elektrické zariadenia s vyššou mierou ohrozenia. Sú to:
- technické zariadenia na výrobu elektrickej energie (3 MW a viac) vrátane ochrany pred účinkami atmosferickej elektriny
- technické zariadenia na premenu elektrickej energie (250 kVA a viac) vrátane ochrany pred účinkami atmosferickej elektriny
- elektrizačná sústava nad 1000 V striedavých alebo 1500 V jednosmerných vrátane ochrany pred účinkami atmosferickej elektriny
- elektrická inštalácia v priestoroch s :
a) nebezpečenstvom požiaru horľavých materiálov vrátane ochrany pred účinkami atmosferickej elektriny
b) nebezpečenstvom výbuchu vrátane ochrany pred účinkami atmosferickej elektriny
c) s vplyvom koróznych látok vrátane ochrany pred účinkami atmosferickej elektriny
d) s mimoriadnym nebezpečenstvom zásahu elektrickým prúdom v mokrom prostredí
e) na zdravotnícke účely vrátane ochrany pred účinkami atmosferickej elektriny
f) určených pre viac ako 250 osôbvrátane ochrany pred účinkami atmosferickej elektriny
Technická dokumentácia určuje požiadavky na zaistenie BOZP.
Typy technickej dokumentácie:
- konštrukčná dokumentácia (konštrukčná technická dokumentácia alebo projektová technická dokumentácia)
- sprievodná technická dokumentácia
Na technické zariadenie skupiny A sa vyžaduje osvedčená konštrukčná dokumentácia - čiže konštrukčná dokumentácia, ku ktorej bolo vydané odborné stanovisko, ktoré vydala Technická inšpekcia.
Opakovane vyrábať vyhradené elektrické zariadenia môžeme podľa konštrukčnej dokumentácie typu.
a) meno, priezvisko a miesto podnikania výrobcu
b) charakteristiku technického zariadenia
c) rozdelenie do skupín podľa miery ohrozenia
d) technický výkres
e) základné požiadavky na BOZP
c) pokyny na používanie
d) preberacie dokumenty
Sprievodná technická dokumentácia technického zariadenia musí vždy obsahovať minimálne návod na jeho bezpečné používanie, údržbu a obsluhu.
Výroba, montáž, rekonštrukcia, oprava, údržba a dodávka technického zariadenia
Odbornú spôsobilosť na výrobu, montáž, rekonštrukciu, opravy, údržbu organizácia preukazuje oprávnením.
Odbornú spôsobilosť na oprávnenie preveruje TI.
Toto oprávnenie vydáva Inšpektorát bezpečnosti a práce (IBP).
Medzi povinnosti výrobcov a dodávateľov vyhradených elektrických zariadení patrí:
ustanovenie organizačných štruktúr zodpovednosti a postupov výroby
zabezpečenie prác iba odborne spôsobilým pracovníkom
zariadenia a ich časti musia zodpovedať bezpečnostno-technickým požiadavkám
dodržiavať podmienky stanovené v oprávnení na výrobu
vyhradené elektrické zariadenia podrobiť predpísaným skúškam
Odberateľovi dodáva výrobca minimálne sprievodnú technickú dokumentáciu, ktorá musí minimálne obsahovať návod na bezpečné užívanie, údržbu a obsluhu.
Podmienky pre bezpečnú prevádzku elektrických zariadení určujú bezpečnostno-technické požiadavky a sprievodná dokumentácia.
Prevádzkovateľ na zaistenie bezpečnej prevádzky technického zariadenia musí zabezpečiť vypracovanie prevádzkových predpisov na prevádzku vyhradeného technického zariadenia.
Skúšky technického zariadenia
1. Úradné skúšky:
2. Odborné skúšky
- odborná prehliadka a odborná skúška
TI označí vyhradené technické zariadenie v technickej dokumentácii.
Prvá úradná skúška overuje, či elektrické zariadenia zodpovedajú konštrukčnej dokumentácii a sú spôsobilé na bezpečnú prevádzku.
Opakovaná úradná skúška overuje, či elektrické zariadenie spĺňa požiadavky na bezpečnú prevádzku a či je obsluhované bezpečným spôsobom.
Ak nie je predpísaná úradná skúška, je možné ju nahradiť Odbornými prehliadkami a odbornými skúškami.
Preverenie vykonáva revízny technik (§24) v predpísaných lehotách, o čom aj vyhotoví písomný dokument - (zápisnicu, revíznu správu = Správu o OP a OS).
a) názov a sídlo prevádzkovateľa
b) dátum, meno a priezvisko revízneho technika, rozsah a evidenčné číslo jeho osvedčenia
e) údaje meraní
g) zistené nedostatky
h) celkové zhodnotenie technického zariadenia
j) podpis revízneho technika
Odbornú prehliadku alebo odbornú skúšku možno nahradiť Opakovanou úradnou skúškou.
Od vykonania úradných skúšok pri dovoze alebo vývoze vyhradených technických zariadení možno upustiť ak sú v súlade so smernicami EÚ a sú opatrené označením CE.
Lehoty odborných prehliadok a odborných skúšok sú definované bezpečnostno-technickými požiadavkami.
Sú stanovené podľa druhu prostredia podľa druhu priestoru so zvýšeným rizikom ohrozenia osôb .
V základnom prostredí sú lehoty každých 5 rokov, v mokrom prostredí každý1 rok a v prostredí s nebezpečenstvom výbuchu každé 2 roky.
Podľa požiadaviek na vykonávanie odborných prehliadok a odborných skúšok elektrických zariadení rozdeľujeme objekty do tried:
B1 - objekty s nebezpečenstvom výbuchu zahŕňajúce regulačné stanice plynu
C - objekty podliehajúce hlavnému dozoru orgánov štátnej banskej správy
Odborná spôsobilosť na obsluhu vyhradených elektrických zariadení sa preukazuje zápisom o zaškolení, kde nesmie chýbať poučenie v rozsahu vykonávanej činnosti a zacvičenie na poskytnutie prvej pomoci pri úraze elektrinou.
Poučenie môže vykonať pracovník s kvalifikáciou podľa §21, §22, §23 a §24 Vyhlášky č.508/09 Z.z.
Obsluhou elektrických zariadení poverí organizácia len odborne spôsobilé osoby.
Odbornú spôsobilosť obsluhy preverí revízny technik (§24).
Odborná spôsobilosť na činnosť - výrobu, montáž a opravy vyhradených elektrických zariadení - sa preukazuje osvedčením o odbornej spôsobilosti, ktoré vydáva a aj skúšku realizuje oprávnená vzdelávacia organizácia.
Doba platnosti osvedčenia je v prípade dodržiavania bezpečnostných opatrení 5 rokov. Po uplynutí tejto doby je povinná aktualizačná príprava
Elektrotechnik môže vykonávať na vyhradených technických zariadeniach činnosť v rozsahu osvedčenia, musí dodržiavať predpisy na ochranu zdravia a majetku, musí sa riadiť bezpečnostno-technickými požiadavkami Musí mať ukončené elektrotechnické vzdelanie
Samostatný elektrotechnik môže vykonávať na vyhradených technických zariadeniach samostatnú činnosť v rozsahu osvedčenia, riadiť činnosť najviac 2 Elektrotechnikov, riadiť činnosť Poučených pracovníkov bez obmedzenia ich počtu.
Elektrotechnik na riadenie činnosti alebo prevádzky môže na vyhradených technických zariadeniach riadiť činnosť Poučených pracovníkov bez obmedzenia ich počtu, riadiť činnosť Elektrotechnikov bez obmedzenia ich počtu, riadiť činnosť Samostatných elektrotechnikov bez obmedzenia ich počtu
Osvedčenie na vykonávanie činnosti sa vydáva na 5 rokov.
Fyzická osoba, ktorá má osvedčenie na vykonávanie činnosti je povinná absolvovať aktualizačnú odbornú prípravu každých5 rokov.
Odborná spôsobilosť na revízneho technika (§24)sa preukazuje osvedčením o odbornej spôsobilosti, ktoré vydáva a aj skúšku realizuje TI.
Technická inšpekcia taktiež určuje dobu platnosti osvedčenia.
Revízny technik (§ 24) taktiež overuje zhody ďaľších kusov EZ, na ktoré bolo vydané osvedčenie o typovej skúške, so schválenou konštrukčnou dokumentáciou typu.
Pre Elektrotechnika na riadenie činnosti alebo prevádzky a Revízneho technika sa do dĺžky požadovanej praxe započítava len doba vykonávania činnosti na zariadeniach príslušného druhu a napätia.
Ak bola odborná prax prerušená na dobu dlhšiu ako 3 roky, započítava sa len polovica praxe.
V prípade porušenia bezpečnostných opatrení môže IBP osvedčenie odobrať a po opätovnom preskúšaní znova vydať.
Inšpekcia práce je systém opatrení zameraných na utváranie pracovných podmienok zaisťujúcich bezpečnosť a ochranu zdravia pri práci, zachovanie zdravia a pracovnej schopnosti zamestnanca.
Základné podmienky na zaistenie bezpečnosti a ochrany zdravia pri práci ustanovuje Zákon č. 124/2006 Z.z.
Zamestnanec má právo odmietnuť vykonať prácu, ak sa dôvodne domnieva, že je bezprostredne a vážne ohrozený jeho život alebo zdravie.
Štátnu správu v oblasti inšpekcie práce vykonávajú:
- Ministerstvo práce, sociálnych vecí a rodiny Slovenskej republiky
Úlohy bezpečnostnotechnickej služby vykonáva bezpečnostný technik a autorizovaný bezpečnostný technik.